section_heading: Povijest
paragraph_text: Prvi međunarodni uspjeh klub je doživio 1960. u prvom izdanju Copa Libertadoresa, kada su u finalu poraženi od Peñarola. Ključni dogoađaj u povijesti kluba bio je izbor Osvalda Domíngueza Dibba za predsjednika 1975., koji je za trenera doveo Luisa Alberta Cubilla pod čijim su vodstvom 1979. godine po prvi put osvojili Copa Libertadores. Iste godine osvajaju i Copu Interamericana te Interkontinentalni kup, porazivši finalista Lige prvaka, Malmö FF. Nastavili su postizati uspjehe i u domaćem prvenstvu, osvojivši šest naslova zaredom u razdoblju od 1978. do 1983.